Publication: Magyar Közlöny
Issue: MK-2000-130 (Year: 2000, Number: 130)
Era: 1990-2004
Section: a 244/2000. (XII. 24.) Korm. rendelethez
Paragraph Index: 448

b) rövid pozíció esetén: az az összeg, amennyivel a határidős szerződés névértéke meghaladja a származtatott ügylet alapjául szolgáló eszköz piaci értékét (vagy deviza esetén az elszámoló árát). A pótlási költség csökkenthető az átvett biztosítékok értékével, de nem lehet kisebb nullánál. 9.2. Lehetséges jövőbeni hitelkockázat Minden tőzsdén kívüli származtatott ügyletnél, melyek esetében lehetséges, hogy a jövőben pozitív pótlási költséggel rendelkezzenek, el kell különíteni a lehetséges jövőbeni hitelkockázatnak megfelelő tőkeigényt a folyó pótlási költségtől. Nem kell lehetséges hitelkockázattal számolni egydevizás kamatláb swap tranzakciók esetén. Ezeknek a szerződéseknek a hitelkockázatát egyedül a pótlási költség alapján kell kiszámolni. Az egyes szerződések lehetséges hitelkockázatának kiszámításához, a határidős szerződés névértékét meg kell szorozni a következő faktorokkal: Szerződés típusa Hátralévő lejárat kevesebb, mint 1 év 1—5 év 5 évnél hosszabb Kamatláb 0,0% 0,5% 1,5% Deviza 1,0% 5,0% 7,5% Nemesfémek (ideértve az aranyat is) 7,0% 7,0% 8,0% 9.3. A pótlási költség nettósítása Amennyiben az intézmény rendelkezik a Felügyelet által elfogadott módon kötött nettósítási megállapodással, a nettósításra kerülő szerződések nettó pótlási költségét ki lehet mutatni, azaz a pozitív pótlási költségű szerződéseket ellensúlyozhatják a negatív pótlási költségű szerződések értékével. Kizárólag a kamatláb, deviza és nemesfém szerződések esetén nettósíthatók a vásárolt opciók pozitív pótlási költségei az ugyanannak a partnernak eladott opciók kötelezettségeivel szemben. 9.4. Lehetséges jövőbeni hitelkockázatok nettósítása A lehetséges jövőbeni hitelkockázat nettósítása csak abban az esetben lehetséges, ha az intézmény rendelkezik elfogadott nettósítási megállapodással.

Source: https://magyarkozlony.hu/hivatalos-lapok/5d704eeb05dcd6ac0b0386e1d605d9fb783a3010/dokumentumok/0bab4499ad57b468aa5e8011db34b6fade8f8fb5/letoltes